**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.02.2022, ora 08.00 – 06.03.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 06.03.2022, ora 07.00**

**RÂURI**

Debitele vor fi, în general, staționare, exceptând râurile din bazinele hidrografice: Someș, Crișuri, Timiș şi cursul inferior al Mureşului, unde vor fi în scădere.

Debitele se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30% din normalele lunare) pe râurile din bazinele hidrografice: Crasna, Târnava Mare, Vedea, Bârlad, bazinele superioare ale Mureșului, Argeșului, bazinele inferioare ale Jiului, Oltului, cursurile Rm. Sărat, Tazlăului și ale afluențiilor Prutului, cursul superior al Timișului și pe unele râuri din Dobrogea.

Formațiunile de gheață (gheață la maluri, năboi, pod de gheață) existente pe râurile din zonele montane din nord – estul și centrul țării au fost în ușoară extindere și intensificare.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi, în general, staționare, exceptând cursurile mijlocii şi inferioare ale Someșului (aval s.h. Dej), Crișurilor, Timișului şi cursul inferior al Mureşului, unde vor fi în scădere.

Formațiunile de gheață (gheață la maluri, năboi, pod de gheață), existente vor fi în ușoară intensificare și extindere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**A.B.A. Prut-Bârlad**

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta

a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași:

* Se mentine situatia de restrictii in alimentarea cu apa pentru piscicultura la folosintele:\* S.C.

Noralex S.R.L. Iasi, S.C. Piscicola S.R.L. Iasi si S.C. CC & PES S.R.L.   
Iasi prin reducerea debitelor la sursa r. Miletin – ac.Halceni corespunzator   
treptei I de aplicare a restrictiilor.

**DUNĂRE**

Debitul la intrarea în țară (secțiunea Baziaș) în intervalul 05.03.2022 – 06.03.2022 a fost în scădere, având valoarea de 4700 m3/s, sub media multianuală a lunii martie (6700 m3/s).

În aval de Porţile de Fier debitele au fost în scădere.

Debitul la intrarea în țară (secțiunea Baziaș) va fi în scădere (4600 m3/s).

Pe tot sectorul aval de Porțile de Fier debitele vor fi în scădere.

**2.** **Situația meteorologică în intervalul 05.03.2022, ora 08.00 – 06.03.2022, ora 06.00**

**ÎN ŢARĂ**

În majoritatea zonelor ţării, dar cu precădere în cele montane şi submontane, valorile termice diurne au fost mai scăzute decât cele obişnuite în prima decadă a lunii martie; astfel, cele maxime s-au încadrat între 0 grade la Joseni și 9 grade la Gurahonţ, Băile Herculane, Moldova Nouă, Băileşti, Caracal, Turnu Măgurele, Zimnicea şi Giurgiu. Nebulozitatea a fost mai persistentă ziua în nord-est, în centru şi la munte, unde pe spaţii mici au fost ninsori slabe, dar şi în nordul Olteniei şi al Munteniei, iar noaptea în regiunile din extremitatea de sud-vest unde s-au semnalat precipitaţii mixte; în restul timpului şi al teritoriului, cerul a fost variabil, cu înnorări temporare. Vântul a suflat slab și moderat, cu unele intensificări noaptea în sudul Banatului şi al Olteniei. Era strat de zăpadă la munte, unde aseară la ora 20 măsura -în platformele stațiilor meteorologice- până la 250 cm în Munţii Făgăraş, la peste 2000 m altitudine, local în sud-estul Transilvaniei şi pe suprafeţe mici în Moldova (până la 11 cm) şi izolat în nord-vestul Munteniei (până la 4 cm). La ora 06 valorile termice erau cuprinse între -7 grade la Întorsura Buzăului, Brașov, Câmpeni și Dumbrăveni şi 4 grade la Moldova Nouă. S-a semnalat ceață în primele ore în sudul Banatului.

Observaţie: de ieri de la ora 06, a fost în vigoare 1 atenţionare cod galben pentru fenomene meteo periculoase imediate, emisă de către SRPV Timişoara.

**LA BUCUREŞTI**

Valorile termice diurne, în scădere faţă de intervalul anterior, s-au situat sub cele normale pentru această dată. Cerul a avut înnorări pe parcursul zilei, apoi a devenit variabil, iar vântul a suflat slab și moderat. Temperatura maximă a fost de 5 grade la Afumați, 6 grade în Băneasa și 7 grade la Filaret, iar la ora 06 se înregistrau -3 grade la Afumaţi, -2 grade la stația meteo Băneasa și -1 grad la Filaret.

**3. Prognoza meteorologică în intervalul 06.03.2022, ora 08.00 – 07.03.2022, ora 08.00**

**ÎN ŢARĂ**

Valorile termice diurne vor marca o scădere față de intervalul anterior în regiunile sudice și sud-estice, astfel că, în majoritatea regiunilor, se vor situa sub cele caracteristice perioadei. Pe parcursul zilei, cerul va fi variabil în centru și nord-vest și mai mult noros în celelalte zone, cu precipitații slabe, mixte local în Banat și Oltenia și izolat în rest. Noaptea, vor fi înnorări în cea mai mare parte a ţării și, mai ales în jumătatea de sud-vest, vor fi precipitaţii predominant sub formă de ninsoare. Vântul va sufla slab şi moderat, cu unele intensificări în regiunile sud-vestice și sudice, cu precădere în prima parte a intervalului. Temperaturile maxime se vor încadra între 1 și 9 grade, cu cele mai

ridicate valori în vest și în nord-vest, iar cele minime vor fi cuprinse în general între -7 şi 0 grade.

**LA BUCUREŞTI**

Vremea va fi rece pentru această perioadă din an. Cerul va fi mai mult noros și, îndeosebi noaptea, se vor semnala precipitații slabe, predominant sub formă de ninsoare. Vântul va avea unele intensificări în timpul zilei, apoi va slăbi în intensitate. Temperatura maximă va fi de 4...5 grade, iar cea minimă de -1...0 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.